stanford-oval/wikipedia huggingface dataset:
Butabarbitaali

| --- | --- |

Butabarbitaali
Systemaattinen (IUPAC) nimi
5-butan-2-yyli-5-etyyli-1,3-diatsinaani-2,4,6-trioni
Tunnisteet
CAS-numero: 125-40-6
ATC-koodi:  ?
PubChem CID: 2479
DrugBank: DB00237
Kemialliset tiedot
Kaava: C10H16N2O3 
Moolimassa: 212,246 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 166,5 °C
Liukoisuus veteen: 1,36 g/l
Farmakokineettiset tiedot
Hyötyosuus:  ?
Metabolia: Hepaattinen
Puoliintumisaika: 100 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Butabarbitaali (joskus myös sekbutabarbitaali) on barbituraattijohdannainen lääkeaine. Sitä käytetään unilääkkeenä.
Butabarbitaalin vaikutus alkaa nopeasti, mutta kestää vain lyhyen aikaa verrattuna muihin barbituraatteihin, vaikka sen eliminaation puoliintumisaika on 100 tuntia, mikä tekee siitä hyvän unilääkkeen sellaisille joilla muut unilääkkeet eivät tehoa. Sitä annetaan myös leikkauksen esilääkityksen.
Butabarbitaali voi aiheuttaa vaarallisen myrkytyksen jos sitä otetaan sekaisin alkoholin kanssa. Sitä määrätään edelleen joissakin Etelä-Euroopan ja Etelä-Afrikan maissa, ja sillä on hieman pienempi väärinkäyttöpotentiaali kuin esimerkiksi sekobarbitaalilla.
Butabarbitaalia käytetään myös valmisteissa joissa on belladonna-alkaloideja (tropaanialkaloidit), tätä valmistetta myydään nimellä Butibel. Butibelissa butabarbitaalia on vain vähän, ja sitä käytetään lihasrelaksanttina ja lievittämään vatsan ja suoliston kramppeja. Sitä käytetään myös vähentämään vatsahapon määrää.
Toinen vastaavanlainen valmiste on Donnatal, joka sisältää belladonnaa ja butabarbitaalin sijaan fenobarbitaalia. Tätä valmistetta myydään myös Suomessa nimellä Bellergal.
Butabarbitaalin kemiallinen kaava on C10H16N2O3, CAS-numero 125-40-6 ja moolimassa 212,246 g/mol.
Käännös suomeksi
Buta Singh

| Buta Singh |
| --- | --- |

Intian sisäministeri
 1986–1989  
Edeltäjä:  P. V. Narasimha Rao
Seuraaja:  Mufti Mohammad Sayeed
Biharin kuvernööri
 2004–2006  
Edeltäjä:  Ved Prakash Marwah
Seuraaja:  Gopalkrishna Gandhi
Henkilötiedot
Syntynyt: 21. maaliskuuta 1934 Jalandhar, Brittiläinen Intia
Kuollut: 2. tammikuuta 2021 (86 vuotta) New Delhi, Intia
Tiedot
Puolue:  Intian kongressipuolue
Tutkinnot:  Lyallpur Khalsa College Guru Nanak Khalsa College
Buta Singh (21. maaliskuuta 1934 – 2. tammikuuta 2021) oli intialainen poliitikko, joka toimi maansa sisäministerinä vuosina 1986–1989 ja Biharin kuvernöörinä 2004–2006. Hänet äänestettiin ensimmäisen kerran Lok Sabhaan vuonna 1962 ja viimeisen kerran kahdeksannelle kaudelleen vuonna 1999.
Singh syntyi köyhään dalit-sukuun, mutta hän jatkoi opiskelemaan Jalandharin Khalsa Collegeen. Opiskeluaikoinaan hän luki kommunistista kirjallisuutta. Sieltä hän jatkoi opintojaan Bombayn Guru Nanak Khalsa Collegeen, jossa hän opiskeli historiaa maisteritasolla. Bombayssa hän luopui marxilaisuudesta ja liittyi sikhiläiseen Shiromani Akali Daliin. Hän aloitti poliittisen uransa Shiromani Akali Dalin jäsenenä vuonna 1962. Hän liittyi kongressipuolueeseen 1960-luvun lopussa. Operaatio Sinisen tähden aikana vuonna 1984 hänen osoittamansa uskollisuus Indira Gandhia kohtaan suututti sikhiyhteisön, joka erotti hänet joukostaan. Hän sai palata takaisin vasta kymmenen vuotta myöhemmin tehtyään katumusharjoitusta 56 päivän ajan. Kongressipuolue kuvasi Singhin katumusharjoitteet henkilökohtaisena asiana, vaikkakin se asetti puolueen kiusalliseen valoon.
Intian sisäministerinä Singh toimi pääministeri Rajiv Gandhin uskollisena tukijana, joka vastasi muun muassa vihamielisten osavaltiohallitusten kaatamisesta ja poliittisten uhkien hävittämisestä. India Today -lehden mukaan hän teki epäsuosittuja tekoja, jotta pääministerin ei olisi tarvinnut sotkeutua niihin. Vuonna 2000 Intian keskusrikospoliisin (CBI) erityistuomari tuomitsi hänet ja P. V. Narasimha Raon vuonna 1993 tapahtuneesta lahjustapauksesta. Syytteen mukaan Singh lahjoi parlamentaarikoita epäluottamusäänestyksen aikaan yrittäessään pelastaa Raon hallitusta. Syyte hylättiin korkeammalla oikeusasteella. Biharin kuvernöörinä vuonna 2005 hän ajautui toiseen kohuun kirjoitettuaan kirjeen rautatieministeri Lalu Prasad Yadaville, jossa hän pyysi merkittäviä asemia kahdelle virkamiehelle. Yadavin väite, että hän nimitti Singhin kuvernööriksi aiheutti suuttumusta parlamentissa. Oppositio väitti Yadavin vaikuttavan hänen kuvernöörikautensa taustalla, ainoana pyrkimyksenä suojella Yadavin Rashtriya Janata Dal -puoluetta tulevissa osavaltiovaaleissa. Hän myös yritti estää opposition NDA-vaaliliiton osavaltiohallituksen muodostumista Biharissa hajottamalla osavaltioparlamentin. Intian korkein oikeus tulkitsi päätöksen olleen perustuslainvastainen. Vuonna 2006 Singh erosi kuvernöörin tehtävistä.
Singh oli vuosien 2009 ja 2014 parlamenttivaaleissa sitoutumattomana ehdokkaana. Hän jätti kongressipuolueen vuonna 2014, mutta liittyi vuotta myöhemmin takaisin ennen Punjabin osavaltiovaaleja.
Blackburn Roc

| Blackburn B-25 Roc |
| --- | --- |
 Blackburn Roc
Tyyppi:  tukialushävittäjä
Alkuperämaa:   Yhdistynyt kuningaskunta
Valmistaja:  Blackburn Aircraft
Ensilento:  23. joulukuuta 1938
Esitelty:  huhtikuu 1939
Poistettu käytöstä:  1943
Tila:  ei käytössä
Pääkäyttäjät:  Fleet Air Arm ja Royal Air Force
Valmistusmäärä:  136 
Valmistusvuodet:  tammikuu 1940 – joulukuu 1942
Kehitetty mallista:  Blackburn Skua
Blackburn Roc
Blackburn B-25 Roc oli Britannian Kuninkaallisen laivaston kaksipaikkainen tukialushävittäjä, jonka käyttäjän oli Fleet Air Arm toisessa maailmansodassa. Kone oli rakenteellisesti samanlainen kuin edeltäjänsä Blackburn Skua. Kone suunniteltiin Blackburn Aviation Limitedin Brough Aerodromella East Yorkissa ja konetta valmisti Boulton Paul Aircraft Ltd Wolverhampton Aerodromella Staffsissa.
Koneen voimanlähteenä oli 890 hevosvoiman Bristol Perseus XII.
Tuotanto

23. huhtikuuta 1937 (632260/37) tehty tilaus käsitti 136 konetta (L3057–L3192). Kaikki koneet toimitettiin Wolverhamptonista kesäkuun loppuun mennessä 1940.
Myös Suomen Ilmavoimille hankittiin 20 konetta mutta ne eivät koskaan tulleet Suomeen.
Laivueet > Royal Air Force

A lentue No2 AACU
D lentue No2 AACU
1622 lentue
1623 lentue
Laivueet > Fleet Air Arm

NAS 801
NAS 806
NAS 759
NAS 760
NAS 769
NAS 772
NAS 773
NAS 778
NAS 792
Boris Jeflov

| Boris Aleksandrovitš Jeflov |
| --- | --- |

Henkilötiedot
Syntynyt: 31. joulukuuta 1926 Selištše, Borisoglebskin piiri, Jaroslavlin alue, Neuvostoliitto
Kuollut: 17. maaliskuuta 2013 (86 vuotta) Kostroma, Kostroman alue, Venäjä
Kansalaisuus:  Neuvostoliitto, Venäjä
Muut tiedot
Tyyli:  realismi
Boris Aleksandrovitš Jeflov (ven. Борис Александрович Ефлов; 31. joulukuuta 1926 Selištše, Borisoglebskin piiri, Jaroslavlin alue – 17. maaliskuuta 2013 Kostroma) oli neuvostoliittolainen ja venäläinen taidemaalari, graafikko ja maaseudun maisemamaalauksen mestari.
Elämä > Perhe

Boris Jeflov syntyi 31. joulukuuta 1926 isänsä armeijayksikön lähellä Jaroslavlin alueella Borisoglebskin piirissä sijaitsevassa Selištšen kylässä. Isä Jeflov Aleksandr Grigorjevitš oli ammattiupseeri ja äiti Koltšina Klavdija Vasiljevna varakkaan talon tytär. Boris jäi orvoksi hyvin nuorena isän tultua ammutuksi vainojen seurauksena 1938. Isän maine palautettiin postuumisti, mutta kuoleman seurauksena perheen oli muutettava ystävien luokse Kostromaan.
Lapsena Boris harrasti piirtämistä ja hän kopioi kuuluisien taiteilijoiden klassisia teoksia. Perheensä vaikean taloudellisen tilanteen vuoksi hän liittyi vapaaehtoisena armeijaan jo 16-vuotiaana.
Elämä > Armeijassa

Lyhyen valmennuksen jälkeen hänet lähetettiin Mustanmeren laivaston toimintayksiköihin. Hän palveli ensin Krasni Krim -vartijaristeilijällä, mistä hän siirtyi Ognevoi-hävittäjän pääaseen komentajaksi armeijauransa loppuajaksi. Harvoina palveluksesta vapaina hetkinä hän osallistui piirustuskursseille Sevastopolin kaupungin taidestudiossa. Tuosta ajasta säilyneet piirustukset ovat olleet esillä useissa temaattisissa näyttelyissä.
Elämä > Kostromassa

Palattuaan perheensä luokse vuonna 1951 Boris työskenteli Kostroman nukketeatterissa maalarisisustajana. Hän meni naimisiin Anisimova (Jeflova) Valentina Aleksandrovnan kanssa vuonna 1952, ja heille syntyi kaksi poikaa, Vladimir (1955) ja Aleksandr (1959).
Vuodesta 1953 vuoteen 1958 Boris opiskeli Kostroman taidekoulussa, minkä jälkeen hän työskenteli Venäjän federaation taidesäätiön työpajoissa eläkeikään asti. Taiteilijan ammatti oli Borikselle kutsumus ja hän vietti mielellään aikaa plein-air-maalauksen parissa. Venäjän maaseudun rauhan ja kauneuden innoittamana hän piirsi lukuisia luonnoksia, jotka hän viimeisteli studionsa hiljaisuudessa ainutlaatuisiksi maalauksiksi. Maalaukset ovat tunnettuja rikkaista väreistään ja syvällisestä merkityksestään, kuten teokset «Jälkikesä», «Lehtien putous», «Joella, joella...».
Vologdan alueen pieneen kaupunkiin Kirilloviin kohdistuneiden matkojen ansiosta syntyi taiteilijan tunnetuimmat akvarellimaalaukset, kuten «Kulmatorni», «Tie kirkolle», «Pyhä portti», jne.
Vieraillessaan Severomorskin kaupungissa Boris sai inspiraationsa pohjoisen luonnon unohtumattomasta kauneudesta. Tämä maaginen vetovoima toi hänet myöhemmin Karjalaan. Vuosien saatossa Boris kävi siellä monta kertaa, ja saatujen vaikutelmien ansiosta hän tuotti useita parhaita ja monumentaalisimpia maalauksiaan, kuten esimerkiksi «Karjala» ja «Karjalan kivet».
Vuodesta 1957 lähtien Boris oli mukana lukuisissa näyttelyissä, joista suurin osa oli henkilökohtaisia. Boriksen maalauksia on myyty suurissa eurooppalaisissa huutokaupoissa.
Boris Jeflov kuoli 17. maaliskuuta 2013 Kostromassa 86-vuotiaana. Hänet haudattiin Iljinskojen kylään Kostroman läheisyyteen.
Valitut teokset

Omakuva, 1957
Äiti, 1957
Valentina, 1957
Asema-alue, 1960
Kirkko Spas-Vjoži kylässä, 1966
Kulmatorni, 1967
Tie kirkolle, 1968
Pyhä portti, 1968
Pakkanen ja aurinko, 1971
Rautatieasema, 1972
Joella, joella... 1975
Lokakuu maaseudulla, 1978
Lehtien pudotus, 1982
Jälkikesä, 1982
Syksyn suru, 1982
Kylän takapihoilla, 1986
Muistin raunioilla, 1988
Ikuisuus ja yksi päivä, 1993
Iankaikkiset Venäjän symbolit, 1996
Karjalan kivet, 1996
Barski Pogostan kylä, 1997
Metsätie, 1997
Lakastuminen, 1999
Karjala, 2005
Näyttelyt

Vuodesta 1958 lähtien Boris Jeflovin teoksia on ollut esillä kymmenissä näyttelyissä, jotka olivat viime vuosina enimmäkseen henkilökohtaisia. Tärkeimmät näyttelyt on lueteltu alla:
"Neuvostoliiton taide, sosialistinen realismi, 1945–1980". Barcelona, Nykytaiteen museo, Galleria Ynguanzo (1992)
Läpinäkyvä akvarellivalo. Kostroma, Perpetuum taidegalleria (2006)
Taidemaalarin 80-vuotisjuhliin tarkoitettu näyttely. Kostroma, Romanovin museo (2007)
Näyttely - jäähyväiset maalarille. Kostroman kaupunginhallinnon näyttelyhalli (2013)
Graafisten muotokuvien ja piirustusten näyttely. Kostroman synagoga (2014)
Metsän tiellä. Kostroman alueen luontomuseo (2016)
Näyttely ”Varvaran talo”, joka oli tarkoitettu taidemaalarin 90-vuotisjuhliin. Kostroma, entinen aatelistoseura (2017)
Pohjoisen magia Boris Eflovin silmin. Karjalan tasavalta, Sortavala (2017)
Heijastusten tanssi. Kierikkikeskus, Oulu (2021)
Aiheesta muualla

Wikimedia Commonsissa on kuvia tai muita tiedostoja aiheesta .
Paikkalisten maalareiden taidenäyttely ”Sydämen muisti” on avattu Kostromassa
Boris Jeflovin näyttely ”Heinäsuova” on avattu Kostromassa (Arkistoitu – Internet Archive)
Boris Jeflovin maalaustaide
Boris Jeflov vuonna 1966
Ennen häitä vuonna 1950
Boris Jeflovin perhe vuonna 1961
Bodo Ramelow

Bodo Ramelow vuonna 2017
Bodo Ramelow (s. 16. helmikuu 1956, Osterholz-Scharmbeck, Ala-Saksi, Länsi-Saksa) on Saksan vasemmistopuolueen poliitikko. Hän on toiminut vuodesta 2014 Thüringenin pääministerinä. Aiemmin hän toimi aiemmin Thüringenin maapäivien vasemmistopuolueen parlamenttiryhmän puheenjohtajana. Ramelow on naimisissa ja hänellä on kaksi lasta.
Poliittinen ura > Ura ennen osavaltiopääministeriyttä

Ramelow on syntynyt ja kasvanut Länsi-Saksan puolella. Hän kouluttautui vähittäiskauppiaaksi ja työskenteli 1980-luvulla muun muassa kaupan ammattiliitossa ja pankissa. Ramelow muutti Thüringeniin, entiseen Itä-Saksaan, Saksojen yhdistyessä vuonna 1990. Thüringenissä hänestä tuli Itä-Saksan entisen hallitsevan kommunistipuolueen SED:in seuraajan Demokraattisen sosialismin puolueen (PDS) jäsen. Ensimmäisen kerran Ramelow valittiin Thüringenin maapäiville vuonna 1999, ja vuonna 2001 hän nousi puolueensa parlamenttiryhmän puheenjohtajaksi.
Helmikuussa 2004 Ramelow valittiin puolueensa pääehdokkaaksi seuraavissa osavaltiovaaleissa. Kesäkuussa 2004 PSD sai historiansa parhaimman tuloksen Saksojen yhdistymisen jälkeen, saaden 26,7 prosenttia äänistä Thüringian osavaltiovaaleissa. Ramelow valittiin uudelleen myös puolueensa puheenjohtajaksi Thüringenin osavaltiossa.
Kesäkuun alussa 2005 Ramelow oli yksi neuvottelijoista PDS:n ja WASG:n yhdistymisessä yhdeksi puolueeksi. WASG eli "Vaalivaihtoehto - Työ ja Sosiaalinen oikeudenmukaisuus" oli SPD:sta eronnut vasemmistosiipi. Neuvottelujen tuloksena syntyi vasemmistopuolue Linke, joka aloitti virallisesti toimintansa vuonna 2007. Vuoden 2005 syyskuussa Ramelow valittiin uuden puoleen varapuheenjohtajaksi Saksan liittopäiville. Hän johti puolueen uudelleen toiseksi suurimmaksi vuoden 2009 Thüringenin osavaltiovaaleissa 27,4 prosenttiyksikön kannatuksella.
Poliittinen ura > Nouseminen Thüringenin pääministeriksi

Vuoden 2014 osavaltiovaaleissa syyskuussa Ramelow valittiin Thüringenin maapäivillä osavaltiopääministeriksi. Hän muodosti hallituksen sosialidemokraattien eli SPD:n ja Vihreiden kanssa, jotka tukivat pääministeriyttä. Kyseessä on ensimmäinen kerta Saksojen yhdistymisen jälkeen, kun Linke sai osavaltiopääministerin paikan.
Ramelow johti puolueensa vaalivoittoon vuoden 2019 osavaltiovaaleissa ja Linke nousi ensimmäistä kertaa minkään osavaltion suurimmaksi puolueeksi yli 30 prosentin kannatuksella.
Branchiosaurus

| Branchiosaurus |
| --- | --- |

 Myöhäiskivihiilikausi–Varhaispermikausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Lahko::  †Panssarisammakot Temnospondyli
Alalahko::  †Euskelia
Yläheimo::  †Dissorophoidea
Heimo::  †Branchiosauridae
Suku::  †Branchiosaurus  Fritsch, 1876
Lajit
 †B. darrahi Romer, 1939  †B. gracilis Credner, 1881  †B. salamandroides Fritsch, 1875 
Infobox OKNimi-testi OK: 
Branchiosaurus (kreik. Branchios = 'kidukset' + Sauros = 'lisko') on sukupuuttoon kuolleiden panssarisammakoiden suku, joka eli kivihiilikauden lopulta varhaiselle permikaudelle, fossiilit on löydetty Keski-Euroopan alueelta. Se erotettiin aiemmin omaksi lahkokseen.
Ne olivat hyvin pieniä (enintään 15 senttiä) verrattuna muihin samalta ajalta tunnettuihin panssarisammakoihin, pienillä, heikoilla jaloilla jotka tuskin pystyivät kannattelemaan sitä maalla. Häntä oli lyhyt, ja lanneosa oli kiinnittynyt vain yhteen selkänikamaan. Selkäranka kannatteli lyhyitä kylkiluita koko matkan kaulasta hännän puoliväliin.
Branchiosauruksella oli ulkoiset kidukset, josta päätellen on luultavasti kyse joko toisen panssarisammakon toukkamuodosta, kuten Eryopsin, tai muodosta joilla ulkoiset kidukset ovat säilyneet sukukypsään ikään asti, niin kuin aksolotlilla nykyään.
Yksi merkki joka viittaa niiden olleen toukkamuotoja on että luurangolla usein on heikot etujalat, jokin joka on tyypillistä yksilöille jotka eivät ole valmiiksi täysikasvuisia.
Branchiosauruksen luurango
Ulkoiset kidukset osoittavat sen eläneen melkein pelkästään vedessä.
Kirjallisuutta

Boy, J. A. & Sues, H.-D. (2000) Branchiosaurs: larvae, metamorphosis and heterochrony in temnospondyls and seymouriamorphs. Pp. 1150-1197 in H. Heatwole and R. L. Carroll (eds.) Amphibian Biology, Volume 4. Surrey Beatty and Sons Ltd., Australia.
Germain, D. & Laurin, M. (2009) Evolution of ossification sequences in salamanders and urodele origins assessed through event-pairing and new methods. Evolution & Development 11: 170-190.
Schoch, R. R. (2004) Skeleton formation in the Branchiosauridae: a case study in comparing ontogenetic trajectories. Journal of Vertebrate Paleontology: Vol. 24, #2, pp. 309-319
Schoch, R. R. & Fobrisch, N. B. (2006) Metamorphosis and neoteny: alternative pathways in an extinct amphibian clade. Evolution 60(7):1467-75.
Schoch, R. R. & Milner, A. R. (2008) The intrarelationships and evolutionary history of the temnospondyl family Branchiosauridae (Arkistoitu – Internet Archive). Journal of Systematic Palaeontology, 6: 409-431.
Bihać

| Bihać Бихаћ |
| --- | --- |

 vaakuna
 Bihaćin sijainti Una-Sanan kantonissa
 Bihać
 Koordinaatit: 44°49′0″N, 15°52′0″E 
Valtio:  Bosnia ja Hertsegovina
Entiteetti:  Bosnia ja Hertsegovina
Kantoni:  Una-Sana
Korkeus:  230 m
Väkiluku (2013):  39 690
 
 www.bihac.org 
Infobox OKVirheellinen NIMI-arvo: 
Bihać (serb. Бихаћ) on kaupunki ja kunta luoteisessa Bosnia ja Hertsegovinassa Unajoen varrella. Vuoden 2013 väestönlaskennan mukaan kaupungissa oli noin 39 700 asukasta ja kunnassa noin 56 300 asukasta. Bihać on Una-Sanan kantonin hallintokeskus. Kaupungin tärkeimmät teollisuudenalat ovat puutavara- ja tekstiiliteollisuudet. Bihaćissa on vesivoimala.
Historia

Bihać mainittiin ensimmäisen kerran vuonna 1260, jolloin paikalla sijaitsi luostari. Kaupunki oli osa Osmanien valtakuntaa vuoteen 1878 asti, jolloin siitä tuli osa Bosniaa. Vuonna 1942 Bihaćin tasavalta julistautui hetkellisesti itsenäiseksi. Toisen maailmansodan aikaan kaupungissa sijaitsi fasisteja vastustaneen Kansallisen vapautusarmeijan päämaja, ja Bihać oli sodan aikana tärkeä kokouspaikka. Vuonna 1992 Bosnian sodassa Bihaćissa oli Serbian ja Bosnian joukkojen välisiä taisteluja Bosnia ja Hertsegovinan irtauduttua Serbiasta. Bihaćin alue oli suuri saarrettu muslimialue.[lähde? ]
Aiheesta muualla

Kuvia tai muita tiedostoja aiheesta Bihać Wikimedia Commonsissa
Official city presentation
Bosnian cities - Bihać (Arkistoitu – Internet Archive)
Preminger Brewery
Branchiostegus auratus

| Branchiostegus auratus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Actinopterygii
Lahko::  Ahvenkalat Perciformes
Heimo::  Torpedoahvenet Malacanthidae
Suku::  Branchiostegus
Laji::  auratus
Kaksiosainen nimi
 Branchiostegus auratus  (Kishinouye, 1907) 
Synonyymit
 Latilus auratus Kishinouye, 1907  Branchiostegus japonicus auratus (Kishinouye, 1907) 
Infobox OKNimi-testi OK: 
Branchiostegus auratus on Branchiostegus-sukuun ja torpedoahventen heimoon (Malacanthidae) kuuluva eläinlaji. Tieteellisen nimen sille antoi ensimmäisenä Kishinouye vuonna 1907. Sillä ei ole alalajeja.
Kirjallisuutta

Chinese Academy of Fishery Sciences: ​Chinese aquatic germplasm resources database..  http://zzzy.fishinfo.cn, 2003.
Shao, K.T., L.Y. Hsieh, Y.Y. Wu and C.Y. Wu: ​Taxonomic and distributional database of fishes in Taiwan..  p.73-76. In I.C. Liao and J. Baker (eds.) Aquaculture and fisheries resources management: Proceedings of the Joint Taiwan-Australia Aquaculture and Fisheries Resources and Management Forum. TFRI Conference Proceedings 4, 288 p. Keelung, Taiwan., 2001.
Van Quan, N.: ​List of 400 marine Vietnamese names from museum records of Haiphong Institute of Oceanography..  Personal Communication, May 2003. (word file)., 2003.
Kim, I.S., Y. Choi, C.L. Lee, Y.J. Lee, B.J. Kim and J.H. Kim: ​Illustrated book of Korean fishes..  Kyo-Hak Pub Co. Seoul. 615p. (in Korean)., 2005.
Masuda, H., K. Amaoka, C. Araga, T. Uyeno and T. Yoshino: ​The fishes of the Japanese Archipelago. Vol. 1..  Tokai University Press, Tokyo, Japan. 437 p. (text)., 1984.
Wu, H.L., K.-T. Shao and C.F. Lai (eds.): ​Latin-Chinese dictionary of fishes names..  The Sueichan Press, Taiwan. 1028 p., 1999.
Yamada, U., S. Shirai, T. Irie, M. Tokimura, S. Deng, Y. Zheng, C. Li, Y.U. Kim and Y.S. Kim: ​Names and illustrations of fishes from the East China Sea and the Yellow Sea..  Overseas Fishery Cooperation Foundation, Tokyo, Japan. 288 p., 1995.
Yoshino, T., W. Hiramatsu, O. Tabata and Y. Hayashi: ​First record of the tilefish, Branchiostegus argentatus (Cuvier) from Japanese waters, with a discussion on the validity of B. auratus (Kishinouye)..  Galaxea 3:145-151., 1984.
Battle Arena Toshinden

| Battle Arena Toshinden |
| --- | --- |
Kehittäjä:  Tamsoft
Julkaisija:  Sony, TAKARA
Julkaistu:  JP 1. tammikuuta 1995
Lajityyppi:  taistelupeli ja fiktiivinen risteytys (en)
Pelimuoto:  moninpeli ja yksinpeli
Ikäluokitus:  ESRB: T  
Alusta:  PlayStation, Sega Saturn, Game Boy, MS-DOS
Jakelumuoto:  CD-ROM, Pelimoduuli
Lisää peliartikkeleitaVideopelien teemasivulla
Infobox OK : 
Battle Arena Toshinden on Tamsoftin kehittämä taistelupeli, joka julkaistiin PlayStationille ja Sega Saturnille vuonna 1995 sekä Game Boylle ja MS-DOS:lle vuonna 1996.
Peli oli PlayStationin ensimmäinen 3D-grafiikkaa käyttävä yksi yhtä vastaan -taistelupeli: pelin Japanilainen julkaisu edelsi Tekkenin käännösversiota kolmella kuukaudella.
Pelin Sega Saturn -julkaisu tunnetaan myös nimillä Battle Arena Toshinden Remix ja Toshinden S.
Tarina

Kohtalo on tuonut kahdeksan matkustelevaa taistelijaa yhteen kamppailemaan turnauksessa, jonka on järjestänyt salaperäinen "Secret Society". Jotkut ovat tulleet taistelemaan saadakseen kunniaa, toiset kamppailevat rakkaidensa vuoksi, mutta kaikki panevat parastaan.
Pelattavuus

Jokaisella hahmolla on oma liikearsenaali ja "epätoivohyökkäys", jonka voi käyttää, jos taistelija on häviämässä. Pelaaja voi myös väistellä vastustajan hyökkäyksiä. Areenalta voi myös tippua alas ja näin hävitä. Omaa hahmoa ohjataan nuolilla ja torjua voi pitämällä nuolta taaksepäin.
Pelattavat hahmot

Eiji Shinjo
Kayin Amoh
Sofia
Rungo Iron
Fo Fai
Mondo
Ellis
Duke B. Rambert
Gaia (lukittu)
Sho Shinjo (lukittu)
Uranus (Game Boy- versio)
Gaia 2 (Game Boy- versio)
Cupido (Sega Saturn- versio)
Earthworm Jim (PC-versio)
Vastaanotto

Electronic Gaming Monthly palkitsi Battle Arena Toshindenin vuoden 1995 parhaaksi taistelupeliksi.[lähde? ]
Aiheesta muualla

Battle Arena Toshinden MobyGamesissa (englanniksi)
Battle Arena Toshinden Remix MobyGamesissa (englanniksi)
Brass Knuckles

| Brass Knuckles Nelly |
| --- | --- | --- |

Studioalbumin tiedot
 Äänitetty : 2006–2008
 Julkaistu: 16. syyskuuta 2008
 Tuottaja(t): Nelly, Polow Da Don, Adam "Wyshmaster" Cherrington, Akon, Giorgio Tuinfort, Droop-E, Jermaine Dupri, James "JLack" Lackey, Ron "Neff-U" Feemster, The Neptunes, Boom-Batt Productions, Free Agents
 Tyylilaji: hip hop, pop, R&B
 Kesto: 58.07
 Levy-yhtiö: Derrty, Universal
Nellyn muut julkaisut
| Sweatsuit 2005 | Brass Knuckles 2008 | 5.0 2010 |
Singlet albumilta Brass Knuckles
 ”Wadsyaname” Julkaistu: 21. elokuuta 2007  ”Party People” Julkaistu: 15. huhtikuuta 2008  ”Body on Me” Julkaistu: 10. kesäkuuta 2008  ”Stepped on My J’z” Julkaistu: 1. heinäkuuta 2008  ”One and Only” Julkaistu: 18. marraskuuta 2008
Brass Knuckles on rap-artisti Nellyn viides studioalbumi. Albumi julkaistiin 16. syyskuuta 2008.
Taustaa

Albumia myytiin ensimmäisellä viikolla ilmestymisestään 83 717 kappaletta ja se sijoittui sijalle 3. Yhdysvaltain Billboard 200 -listalla. 12. joulukuuta 2010 albumi myi kultaa.